Indonesia
Lugha rasmi ni Bahasa Indonesia (Kiindonesia) iliyoundwa katika karne ya 20 kama lugha ya taifa kutokana na lahaja ya Kimalay. Nchini kote kuna lugha za asili zaidi ya 700 (angalia orodha ya lugha za Indonesia).
Kigalela
Kigalela ni lugha ya Kipapua nchini Indonesia inayozungumzwa na Wagalela kwenye visiwa vya Halmahera, Morotai, Gunage, Moari, Bacan, Obi, Kasiratua, Mandioli na Labutia. Mwaka wa 1990 idadi ya wasemaji wa Kigalela imehesabiwa kuwa watu 79,000. Kufuatana na uainishaji wa lugha, Kigalela iko katika kundi la Kipapua ya Magharibi.